Blaze7451/Wiki-th-20250601 huggingface dataset:
ปิ่นอนงค์

ปิ่นอนงค์ เป็นละครโทรทัศน์ไทยที่ผลิตโดยมุมใหม่ซึ่งเป็นบริษัทในเครือกันตนา ออกอากาศทางช่อง 7 ทุกวันศุกร์ - อาทิตย์ เวลา 20.25 น. (เวลามาตรฐานไทย) ตั้งแต่วันที่ 15 มิถุนายน – 3 สิงหาคม พ.ศ. 2555 นำแสดงโดยศุกลวัฒน์ คณารศและพีชญา วัฒนามนตรี เป็นละครที่ได้รับเรตติ้งสูงสุดของสถานีในปี พ.ศ. 2555
ในปี พ.ศ. 2565 กันตนาได้นำละครเรื่องนี้กลับมาสร้างใหม่อีกครั้ง กำกับการแสดงโดยอนุวัฒน์ ถนอมรอด นำแสดงโดยพงศกร เมตตาริกานนท์และรณิดา เตชสิทธิ์ ออกอากาศทางช่อง 3 เอชดี

**งานสร้าง**
ปิ่นอนงค์เวอร์ชั่นปี พ.ศ. 2568 ได้จัดพิธีบวงสรวงละครที่สตูดิโอกันตนา รัชดา เมื่อวันที่ 23 กันยายน พ.ศ. 2565 พร้อมกับละครเรื่อง ป่านางเสือ และนรสิงห์

**นักแสดง**

**อ้างอิง**
หมวดหมู่:ละครโทรทัศน์ไทยในอนาคต
หมวดหมู่:ละครโทรทัศน์ไทยในปี พ.ศ. 2555
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ไทย
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย ธีระศักดิ์ พรหมเงิน
หมวดหมู่:ละครโทรทัศน์ที่กำกับโดย อนุวัฒน์ ถนอมรอด
ฉบับร่าง:พิมพ์ลภัส จึงสุระ

== ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางช่อง 3 เอสดี - ละครโทรทัศน์ทั้งหมดด้านล่างนี้ออกอากาศทางช่องวัน 31
ดุจตะวันดั่งภูผา

ดุจตะวันดั่งภูผา เป็นละครโทรทัศน์ไทยที่ออกอากาศทางช่อง 7 ทุกวันจันทร์และอังคาร เวลา 20:25 น. (เวลามาตรฐานไทย) ตั้งแต่วันที่ 26 พฤศจิกายน พ.ศ. 2555 ถึงวันที่ 8 มกราคม พ.ศ. 2556 จำนวน 13 ตอน

**สรุปเนื้อเรื่อง**
เพื่อสืบหาสาเหตุการตายของบิดา ไท (ศิวัฒน์ โชติชัยชรินทร์) ชายหนุ่มที่เป็นผู้ดูแลสวนสัตว์จึงได้เข้ามาเป็นลูกน้องในแก๊งเจ้าพ่อบุ๊น (ชูชัย บุษราคัมวงษ์) และนั่นทำให้เขาได้พบกับความจริง

**อ้างอิง**
หมวดหมู่:ละครโทรทัศน์ไทยในปี พ.ศ. 2555
จอห์น โพเดสตา

จอห์น เดวิด โพเดสตา (John David Podesta; เกิด 8 มกราคม ค.ศ. 1949) เป็นนักการเมืองชาวอเมริกัน เป็นนักกฎหมาย นักกิจกรรมทางการเมือง และที่ปรึกษาชาวอเมริกัน มีบทบาทสำคัญในพรรคเดโมแครตของสหรัฐอเมริกา และเคยดำรงตำแหน่งในรัฐบาลของประธานาธิบดีบิล คลินตัน บารัค โอบามา และโจ ไบเดน
โพเดสตาเป็นที่รู้จักในฐานะผู้ร่วมก่อตั้ง Center for American Progress ซึ่งเป็นองค์กรวิจัยเชิงนโยบาย (Think Tank) แนวเสรีนิยมที่มีอิทธิพลสูง และยังเคยดำรงตำแหน่งหัวหน้าคณะกรรมการหาเสียงของฮิลลารี คลินตัน ในการเลือกตั้งประธานาธิบดีสหรัฐฯ ปี 2016

**ประวัติ**
ชีวิตช่วงต้นและการศึกษา
จอห์น โพเดสตา เกิดที่เมืองชิคาโก รัฐอิลลินอยส์ สหรัฐอเมริกา ในครอบครัวลูกครึ่งอิตาเลียน-กรีก เขาเติบโตในย่านชานเมืองที่เต็มไปด้วยแรงงานอพยพ และได้รับอิทธิพลจากบรรยากาศทางการเมืองตั้งแต่วัยเด็กโดยจอห์นจบการศึกษาระดับปริญญาตรีจาก วิทยาลัยน็อกซ์ และสำเร็จการศึกษาด้านกฎหมายจาก มหาวิทยาลัยจอร์จทาวน์

**เส้นทางการเมือง**
รัฐบาลบิล คลินตัน
โพเดสตาเข้าร่วมทำงานในรัฐบาลคลินตันในช่วงปี 1993 และในปี 1998 ได้รับแต่งตั้งให้ดำรงตำแหน่ง หัวหน้าคณะเจ้าหน้าที่ประจำทำเนียบขาว (White House Chief of Staff) จนถึงสิ้นสุดวาระของคลินตันในปี 2001
Center for American Progress
ในปี 2003 เขาก่อตั้งองค์กร Center for American Progress (CAP) องค์กรด้านนโยบายที่สนับสนุนแนวทางเสรีนิยมแบบก้าวหน้า มีบทบาทสำคัญในการวางกรอบนโยบายสาธารณะสำหรับพรรคเดโมแครต
รัฐบาลบารัค โอบามา
ในปี 2014 โพเดสตาได้รับแต่งตั้งให้เป็น ที่ปรึกษาอาวุโสของประธานาธิบดีบารัค โอบามา โดยรับผิดชอบด้านนโยบายเกี่ยวกับพลังงานสะอาดและการเปลี่ยนแปลงสภาพภูมิอากาศ
การเลือกตั้งปี 2016
โพเดสตาเป็นหัวหน้าคณะกรรมการหาเสียงของ ฮิลลารี คลินตัน ในการเลือกตั้งประธานาธิบดีปี 2016 เขาได้รับความสนใจจากสื่อมวลชนทั่วโลกเมื่ออีเมลส่วนตัวของเขาถูกแฮกและเผยแพร่โดย WikiLeaks
รัฐบาลโจ ไบเดน
ในปี 2022 จอห์น โพเดสตาได้รับแต่งตั้งเป็น ที่ปรึกษาอาวุโสด้านการดำเนินโครงการพลังงานสะอาด ภายใต้กฎหมาย Inflation Reduction Act ctต่อมาในปี 2024 เขาได้รับการแต่งตั้งเป็น ผู้แทนพิเศษประธานาธิบดีด้านสภาพภูมิอากาศ (U.S. Special Presidential Envoy for Climate) สืบต่อจาก จอห์น เคร์รี

**ชีวิตส่วนตัว**
จอห์น โพเดสตา สมรสกับ แมรี โฮแกน โพเดสตา ซึ่งเป็นนักกฎหมายเช่นกัน ทั้งคู่มีลูกสองคน ครอบครัวโพเดสตามีบทบาทในแวดวงนโยบายและกิจกรรมทางการเมืองอย่างต่อเนื่อง น้องชายของเขา โทนี โพเดสตา เป็นนักล็อบบี้ยิสต์ที่มีชื่อเสียงในกรุงวอชิงตัน ดี.ซี.

**อ้างอิง**
หมวดหมู่:ชาวอเมริกันเชื้อสายอิตาลี
มะลิกุศศอเลียะห์

สุสานมะลิกุศศอเลียะห์ในหมู่บ้านบือรีเงิน ตำบลซามูดรา อำเภออาเจะฮ์เหนือ
สุลต่านมะลิกุศศอเลียะห์ (الملك الصالح; Malik ul Saleh, Malikus Saleh; "กษัตริย์ผู้ศรัทธาแก่กล้า" / "ผู้นำที่ศรัทธาแก่กล้า") เป็นชาวอาเจะฮ์ที่สถาปนารัฐมุสลิมแห่งแรกคือรัฐสุลต่านสมุทรปาไซในปี ค.ศ. 1267 พระนามเดิมของพระองค์คือมารา ซีลู, เมระฮ์ ซีลู หรือมือระฮ์ ซีลู กล่าวกันว่าพระองค์ทอดพระเนตรเห็นมดขนาดใหญ่เท่าแมว จึงจับมันมากิน พระองค์ตั้งชื่อสถานที่นี้ว่า ซามูเดอรา หมายถึงมหาสมุทรในภาษาสันสกฤต (สมุทร) ภายหลังพระเจ้ามารา ซีลูเข้ารับอิสลาม และได้รับพระนามอัยยูบิดว่า อัลมะลิกุศศอเลียะห์ พระองค์สมรสกับพระธิดาของอาณาจักรเปอร์ลัก (รัฐสุลต่านปือรือลัก) เพื่อนบ้าน และมีพระราชโอรสสองพระองค์ ฮีกายัตราจา-ราจาปาไซรายงานว่า พระองค์พบกับนบีมุฮัมมัดในความฝัน จึงเปลี่ยนมานับถือศาสนาอิสลาม ข้อมูลอีกแหล่งอ้างว่าเจ้าชายมาลิกจากอาเจะฮ์เดินเรือข้ามทะเลไปยังเบอรูวัซ (กังกาเนอการา) และสถาปนารัฐสุลต่านที่นั่น

**การเข้ามาของอิสลาม**
ตามคำกล่าวของสภาอิสลามแห่งวิกตอเรีย นักประวัติศาสตร์โต้แย้งว่า "ในช่วงต้นคริสต์ศตวรรษที่ 9 พ่อค้าและลูกเรือชาวอาหรับ (และมุสลิมคนอื่น ๆ) เริ่มครอบครองเหนือหนานไห่ (กว่างโจว) หรือเส้นทางการค้าเอเชียตะวันออกเฉียงใต้" อย่างไรก็ตาม สุสานของมะลิกคือหลักฐานที่เก่าแก่ที่สุดเท่าที่ทราบเกี่ยวกับการก่อตั้งในเอเชียตะวันออกเฉียงใต้ ซึ่งระบุว่าพระองค์สวรรคตใน ค.ศ. 1297202

**อ้างอิง**

**แหล่งข้อมูลอื่น**
  Aceh heritage and places date=8 November 2015 -  The Travels Of Marco Polo-  Islamic Chronology: Part 1-  date=19 July 2011 
หมวดหมู่:พระมหากษัตริย์อินโดนีเซีย
หมวดหมู่:บุคคลที่เข้ารับอิสลาม
หมวดหมู่:ชาวอาเจะฮ์
หมวดหมู่:กษัตริย์มุสลิม
วิกตอร์ นัสตาแชวสกึย

วิกตอร์ นัสตาแชวสกึย (Віктор Вікторович Насташевський; 10 สิงหาคม ค.ศ. 1957 – 1 มกราคม ค.ศ. 2025) เป็นนักฟุตบอลยูเครนโซเวียตผู้เล่นเป็นกองหน้า นัสตาแชวสกึยเสียชีวิตในวันที่ 1 มกราคม ค.ศ. 2025 ด้วยอายุ 67 ปี


**อ้างอิง**


**แหล่งข้อมูลอื่น**

หมวดหมู่:นักฟุตบอลชาวโซเวียต
หมวดหมู่:นักฟุตบอลชาวยูเครน
หมวดหมู่:นักฟุตบอลจากคาราฆันเดอ
หมวดหมู่:นักฟุตบอลกองหน้า
หมวดหมู่:ผู้เล่นยูเครเนียนพรีเมียร์ลีก
จังหวัดเอสแฟฮอน

จังหวัดเอสแฟฮอน (استان اصفهان); Isfahan หรือ Esfahan) เป็นหนึ่งใน 31 จังหวัดของประเทศอิหร่าน มีเมืองหลักคือ เอสแฟฮอน
จังหวัดนี้ตั้งอยู่ใจกลางประเทศใน ภูมิภาค 2 โดยมีสำนักงานเลขานุการอยู่ในเมืองเอสแฟฮอน

**อ้างอิง**
หมวดหมู่:จังหวัดของประเทศอิหร่าน
ธนาคารประเทศอินโดนีเซีย

ธนาคารประเทศอินโดนีเซีย (Bank Indonesia) เป็นธนาคารกลางของประเทศอินโดนีเซีย มีหน้าที่กำหนดและดำเนินนโยบายการเงินเพื่อรักษาเสถียรภาพทางเศรษฐกิจของประเทศ โดยเฉพาะด้านค่าเงินรูปียะฮ์ รูปแบบของนโยบายการเงิน และระบบเงินตราโดยรวม
ธนาคารประเทศอินโดนีเซียก่อตั้งเมื่อ ค.ศ. 1953 หลังจากที่อินโดนีเซียได้รับเอกราชจากเนเธอร์แลนด์ โดยได้เปลี่ยนสถานะจากสาขาของ “De Javasche Bank” ซึ่งเคยเป็นธนาคารกลางในยุคอาณานิคมให้กลายเป็นธนาคารกลางของประเทศอย่างเป็นทางการ
ธนาคารประเทศอินโดนีเซียเป็นองค์กรอิสระที่ไม่ขึ้นกับรัฐบาลโดยตรง มีสถานะพิเศษตามรัฐธรรมนูญของอินโดนีเซีย และอยู่ภายใต้การกำกับของสภาแห่งชาติ โดยมีผู้ว่าการธนาคารประเทศเป็นผู้บริหารสูงสุด

**อ้างอิง**
หมวดหมู่:ธนาคารในประเทศอินโดนีเซีย
จังหวัดกีลอน

จังหวัดกีลอน (استان گیلان; Gilan province) เป็นหนึ่งใน 31 จังหวัดของอิหร่าน อยู่ทางตะวันตกเฉียงเหนือของประเทศ มีเมืองหลักคือเมืองแรชต์ จังหวัดนี้ตั้งอยู่ริมชายฝั่งทะเลแคสเปียน ในเขตภูมิภาค 3 อยู่ทางตะวันตกของจังหวัดมอแซนแดรอน ทางตะวันออกของจังหวัดแอร์แดบีล และทางเหนือของจังหวัดแซนจอน และจังหวัดแกซวีน มีอาณาเขตติดกับประเทศอาเซอร์ไบจาน ทางทิศเหนือ

**อ้างอิง**
หมวดหมู่:จังหวัดของประเทศอิหร่าน
พระเจ้ามังฆ้องแห่งมเยาะอู้

พระเจ้ามังฆ้องแห่งมเยาะอู้ (မင်းခေါင်, mɪ́ɴɡàʊɴ, ออกเสียงแบบยะไข่: ; ค.ศ. 1477–1531) เป็นกษัตริย์แห่งอาณาจักรมเยาะอู้ใน ค.ศ. 1521 ถึง 1531 พระองค์เป็นพระราชโอรสในพระเจ้า Dawlya (ครองราชย์ ค.ศ. 1482–1492) และครองราชย์ต่อจากพระเจ้า Thazata พระเชษฐา พระองค์ขึ้นครองราชย์และสมรสกับอัครมเหสีของพระเชษฐานาม Saw Nan-Hset พระองค์ถูกโค่นและถูกปลงพระชนม์จากมี่นบีน ผู้ว่าราชการตาน-ดแวในขณะนั้นเมื่อ ค.ศ. 1531

**หมายเหตุ**

**อ้างอิง**

**บรรณานุกรม**
 cite book | last=Sandamala Linkara | first=Ashin | title=Rakhine Yazawinthit Kyan | year= 1931 | edition=1997–1999 | publisher=Tetlan Sarpay | language=Burmese | volume=1–2 | location=Yangon
จังหวัดโอว์แรนเซ

จังหวัดโอว์แรนเซ (Ourense; lang ; Orense   ) เป็นจังหวัดหนึ่งของประเทศสเปน ทางตะวันออกเฉียงใต้ของแคว้นปกครองตนเองกาลิเซีย มีอาณาเขตติดกับจังหวัดโปนเตแบดรา ทางทิศตะวันตก ติดกับจังหวัดลูโกทางทิศเหนือ ติดกับจังหวัดเลออนและซาโมรา (ซึ่งทั้งสองจังหวัดอยู่ในแคว้นกัสติยาและเลออน) ทางทิศตะวันออก และติดกับประเทศโปรตุเกสทางทิศใต้ มีพื้นที่ทั้งหมด 7,278 ตารางกิโลเมตร เป็นจังหวัดเดียวที่ไม่มีทางออกสู่ทะเลของแคว้นกาลิเซีย เมืองหลักของจังหวัด โอว์แรนเซ เป็นศูนย์กลางประชากรที่ใหญ่ที่สุด โดยพื้นที่ส่วนที่เหลือของจังหวัดส่วนใหญ่เป็นพื้นที่ชนบท

**อ้างอิง**
หมวดหมู่:จังหวัดของประเทศสเปน
ไมดูกูรี

ไมดูกูรี (Maiduguri; i ee) เป็นเมืองหลวงและเมืองที่ใหญ่ที่สุดของรัฐบอร์โน ทางตะวันออกเฉียงเหนือของประเทศไนจีเรีย ทวีปแอฟริกา เมืองนี้ตั้งอยู่ริมแม่น้ำอึนกัดดา  เมืองไมดูกูรีก่อตั้งขึ้นในปี 1907 โดยเป็นฐานทัพทหารของจักรวรรดิอังกฤษในช่วงยุคอาณานิคม ณ ปี 2022 คาดว่าเมืองไมดูกูรีจะมีประชากรประมาณสองล้านคนในเขตมหานคร

**อ้างอิง**
หมวดหมู่:เมืองในประเทศไนจีเรีย
มาริโอ บาร์กัส โยซา

ฆอร์เฆ มาริโอ เปโดร บาร์กัส โยซา มาร์ควิสบาร์กัส โยซา ที่ 1 (; 28 มีนาคม ค.ศ. 1936 – 13 เมษายน ค.ศ. 2025) หรือที่รู้จักกันทั่วไปในชื่อ มาริโอ บาร์กัส โยซา (Mario Vargas Llosa) เป็นนักเขียนนวนิยาย นักหนังสือพิมพ์ นักเขียนความเรียง และนักการเมืองชาวเปรู บาร์กัส โยซา เป็นนักเขียนนวนิยายและนักเขียนความเรียงคนสำคัญที่สุดคนหนึ่งของภาษาสเปนและของภูมิภาคลาตินอเมริกา และเป็นนักเขียนชั้นนำคนหนึ่งในรุ่นวัยของเขา นักวิจารณ์บางคนมองว่าเขามีอิทธิพลระดับนานาชาติที่ยิ่งใหญ่กว่าและมีผู้อ่านทั่วโลกมากกว่านักเขียนคนอื่น ๆ ในยุคเฟื่องฟูของวรรณกรรมลาตินอเมริกา ใน ค.ศ. 2010 เขาได้รับรางวัลโนเบลสาขาวรรณกรรม "จากการพรรณนาสาธกโครงสร้างอำนาจและภาพอันเฉียบคมของการต่อต้าน การก่อการกำเริบ และความพ่ายแพ้ของปัจเจกบุคคล" นอกจากนี้เขายังได้รับรางวัลโรมูโล กาเยโกส ใน ค.ศ. 1967, รางวัลเจ้าชายแห่งอัสตูเรียส ใน ค.ศ. 1986, รางวัลมิเกล เด เซร์บันเตส ใน ค.ศ. 1994, รางวัลเยรูซาเลม ใน ค.ศ. 1995, รางวัลการ์โลส ฟูเอนเตส ใน ค.ศ. 2012 และอิสริยาภรณ์ปาโบล เนรูดา สำหรับคุณประโยชน์ด้านศิลปะและวัฒนธรรม ใน ค.ศ. 2018 ใน ค.ศ. 2021 เขาได้รับการคัดเลือกเข้าสู่อากาเดมีฟร็องแซซ
บาร์กัส โยซา เริ่มมีชื่อเสียงไปทั่วโลกในคริสต์ทศวรรษ 1960 จากนวนิยายเรื่องต่าง ๆ เช่น ลาซิวดัดอีโลสเปร์โรส (ค.ศ. 1963), ลากาซาเบร์เด (ค.ศ. 1966) และหนึ่งในผลงานชิ้นเอกอย่าง กอนเบร์ซาซิออนเอนลากาเตดรัล (ค.ศ. 1969) เขาเขียนวรรณกรรมหลากหลายประเภท รวมทั้งงานวิจารณ์วรรณกรรมและงานหนังสือพิมพ์ นวนิยายของเขามีทั้งแนวตลกขบขัน แนวฆาตกรรมลึกลับ แนวประวัติศาสตร์ และแนวระทึกขวัญการเมือง นวนิยายหลายเรื่อง เช่น ปันตาเลออนอีลัสบิซิตาโดรัส (ค.ศ. 1973), ลาติอาฆูเลียอีเอลเอสกริบิดอร์ (ค.ศ. 1977) เป็นต้น ได้รับการดัดแปลงเป็นภาพยนตร์
ภาพความรับรู้ของบาร์กัส โยซา ที่มีต่อสังคมเปรูตลอดจนประสบการณ์ในฐานะชาวเปรูโดยกำเนิดได้เป็นแรงบันดาลใจให้แก่ผลงานหลายเรื่องของเขา จากนั้นเขาค่อย ๆ ขยายขอบเขตงานเขียนออกไปโดยนำเสนอประเด็นจากส่วนอื่น ๆ ของโลก ในความเรียงเรื่องต่าง ๆ ของเขา บาร์กัส โยซา วิพากษ์วิจารณ์ลัทธิชาตินิยมในหลายภูมิภาคของโลก
เช่นเดียวกับนักเขียนลาตินอเมริกาหลายคน บาร์กัส โยซา มีบทบาททางการเมืองอย่างแข็งขัน แม้ว่าในช่วงแรกเขาจะสนับสนุนรัฐบาลปฏิวัติคิวบาของฟิเดล กัสโตร แต่ในเวลาต่อมาเขาก็เริ่มผิดหวังกับนโยบายของรัฐบาลดังกล่าว โดยเฉพาะอย่างยิ่งหลังจากที่เอเบร์โต ปาดิยา กวีชาวคิวบา ถูกจำคุกใน ค.ศ. 1971 จากนั้นเขาระบุว่าตัวเองอยู่ฝ่ายเสรีนิยมและมีแนวคิดต่อต้านฝ่ายซ้าย เขาลงสมัครรับเลือกตั้งเป็นประธานาธิบดีเปรูใน ค.ศ. 1990 กับแนวหน้าประชาธิปไตยซึ่งเป็นกลุ่มการเมืองฝ่ายกลาง–ขวา โดยเรียกร้องผลักดันการปฏิรูปเสรีนิยม แต่ก็แพ้การเลือกตั้งอย่างขาดลอยให้แก่อัลเบร์โต ฟูฆิโมริ นับตั้งแต่ที่เขาถอนตัวจากการมีส่วนร่วมทางการเมืองโดยตรงในเปรู บาร์กัส โยซา ก็ได้สนับสนุนนักเคลื่อนไหวและผู้สมัครรับเลือกตั้งฝ่ายขวาในระดับนานาชาติ
บาร์กัส โยซา ยังเป็นหนึ่งในผู้นำคนสำคัญยี่สิบห้าคนในคณะกรรมการสารสนเทศและประชาธิปไตยที่องค์การนักข่าวไร้พรมแดนก่อตั้งขึ้น

**อ้างอิง**

**บรรณานุกรม**
 postscript=.- doi-access=free - access-date=3 May 2019   (CROLIB).

หมวดหมู่:บุคคลที่เกิดในปี พ.ศ. 2479
หมวดหมู่:บุคคลที่เสียชีวิตในปี พ.ศ. 2568
หมวดหมู่:บุคคลจากอาเรกิปา
หมวดหมู่:นักเขียนชาวเปรู
หมวดหมู่:นักหนังสือพิมพ์ชาวเปรู
หมวดหมู่:นักเขียนความเรียงในศตวรรษที่ 20
หมวดหมู่:นักเขียนความเรียงในคริสต์ศตวรรษที่ 21
หมวดหมู่:ผู้ได้รับรางวัลโนเบลสาขาวรรณกรรม
รายชื่อค่ายเพลงของจีเอ็มเอ็ม แกรมมี่ และจีเอ็มเอ็ม มิวสิค

บทความนี้รวบรวมรายชื่อค่ายเพลงต่าง ๆ ที่อยู่ในเครือจีเอ็มเอ็ม แกรมมี่ และ/หรือ จีเอ็มเอ็ม มิวสิค ตั้งแต่อดีตจนถึงปัจจุบัน

**ค่ายเพลงในปัจจุบัน**

**จีเอ็มเอ็ม มิวสิค**
ปัจจุบัน ค่ายเพลงในเครือจีเอ็มเอ็ม มิวสิค มีทั้งหมด 11 ค่าย ดังนี้

**Family & Bird Box**
ศิลปินในค่ายนี้มีเพียงคนเดียว คือ เบิร์ด - ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) พ.ศ. 2565

**Genie records**
ก่อตั้งเมื่อวันที่ 1 มกราคม พ.ศ. 2541 โดยวิเชียร ฤกษ์ไพศาล ปัจจุบันเน้นผลิตผลงานเพลงร็อกเป็นหลัก โดยมีพูนศักดิ์ จตุระบุล (อ๊อฟ บิ๊กแอส) เป็นผู้บริหารค่าย

**Gene Lab**
ก่อตั้งเมื่อวันที่ 8 กรกฎาคม พ.ศ. 2561 โดยมี ปัณฑพล ประสารราชกิจ (โอม ค็อกเทล) เป็นผู้ก่อตั้งและผู้บริหารค่ายเพลงจนถึงปัจจุบัน เน้นผลิตผลงานเพลงร็อกแบบวง โดยมีศิลปินเริ่มแรกมาจากรายการแบนด์แล็บ

**19**
ก่อตั้งเมื่อวันที่ 19 พฤศจิกายน พ.ศ. 2567 โดยมี ปัณฑพล ประสารราชกิจ (โอม ค็อกเทล) เป็นผู้ก่อตั้งและผู้บริหารค่ายเพลงจนถึงปัจจุบันเช่นเดียวกับ Gene Lab แต่แตกต่างกันที่เน้นผลิตผลงานเพลงหลากหลายแนว และบริหารศิลปินเดี่ยวเป็นหลัก โดยมีศิลปินเริ่มแรกมาจากรายการ 19 แล็บ

**Grammy Gold**

**ไทดอลมิวสิค ==== 

**White Music**

**White Fox**

**สนามหลวงมิวสิก**

**G'NEST**

**GMM Sauce**

**เดอะ วัน เอ็นเตอร์ไพรส์**

**One Music (ชื่อเดิม : Exact Music)**

**GMMTV RECORDS**

**ค่ายเพลงในอดีต**

**= ดั๊กบาร์Duckbar =**

**MBO**

**Retrocity**

**อ้างอิง**

**แหล่งข้อมูลอื่น**
  รายชื่อค่ายเพลงในเครือจีเอ็มเอ็ม มิวสิค
หมวดหมู่:จีเอ็มเอ็ม แกรมมี่
ยูจิ ซาวะ

ยูจิ ซาวะ (Sawa Yūji; 22 เมษายน ค.ศ. 1948 – 3 มกราคม ค.ศ. 2025) เป้นนักการเมืองชาวญี่ปุ่นในพรรคโคเมโตใหม่ สมาชิกวุฒิสภาญี่ปุ่นในสภานิติบัญญัติแห่งชาติ เขามาจากโอซากะและจบการศึกษาจากมหาวิทยาลัยเคโอ เขาได้รับเลือกในวุฒิสภาครั้งแรกใน ค.ศ. 2004 หลังทำงานที่ฟูจิเทเลวิชัน ซึ่งเขาผลิตรายการข่าวและความคิดเห็น เขาเสียชีวิตจากปอดบวมในวันที่ 3 มกราคม ค.ศ. 2025 ด้วยอายุ 76 ปี

**อ้างอิง**
 cite news |url=http://www.senkyo.janjan.jp/diet/profile/0008/00008704.html |script-title=ja:政治家情報 〜沢 雄二〜 |script-newspaper=ja:ザ･選挙 |newspaper=JANJAN |access-date=2007-11-12 |language=ja

**แหล่งข้อมูลอื่น**
  เว็บไซต์ทางการ ในภาษาญี่ปุ่น
หมวดหมู่:สมาชิกวุฒิสภาญี่ปุ่น
หมวดหมู่:ศิษย์จากมหาวิทยาลัยเคโอ
หมวดหมู่:บุคคลจากโอซากะ
หมวดหมู่:นักการเมืองพรรคโคเม
มิสแกรนด์นนทบุรี

มิสแกรนด์นนทบุรี เป็นการประกวดนางงามประจำจังหวัด โดยคัดเลือกตัวแทนจากจังหวัดนนทบุรีไปประกวดมิสแกรนด์ไทยแลนด์ ก่อตั้งเมื่อปี พ.ศ. 2559 โดยรพีภัสร์ บวรพิศาลภัสร์
ตัวแทนจากจังหวัดนนทบุรียังไม่สามารถคว้าตำแหน่งมิสแกรนด์ไทยแลนด์มาครองได้ ตำแหน่งสูงสุดที่ได้รับจากการประกวดคือรองชนะเลิศอันดับ 5 เมื่อปี พ.ศ. 2565 โดยทิพยาภรณ์ พรมราช

**ประวัติ**
ในปี พ.ศ. 2559 หลังจากที่มิสแกรนด์ไทยแลนด์เริ่มให้สิทธิ์การจัดประกวดระดับจังหวัดแก่ผู้จัดงานรายบุคคล ซึ่งจะเสนอชื่อผู้ครองตำแหน่งระดับจังหวัด 77 คนเข้าแข่งขันในเวทีประกวดระดับประเทศ ใบอนุญาตของจังหวัดนนทบุรีจึงได้ถูกมอบให้กับรพีภัสร์ บวรพิศาลภัสร์ ซึ่งจัดการประกวดมิสแกรนด์นนทบุรี ครั้งแรก เมื่อวันที่ 7 พฤษภาคม พ.ศ. 2559 ที่อำเภอบางใหญ่ และกรชุมา เขียนวาดเป็นผู้ชนะคนแรก อย่างไรก็ตาม กรชุมา ไม่สามารถเข้าร่วมประกวดในระดับประเทศได้ จึงได้ส่งรองชนะเลิศอันดับ 2 ลงประกวดแทน
การประกวดนางงามถูกข้ามไปปี พ.ศ. 2565 เนื่องจากสถานการณ์การระบาดของโควิด-19 ในประเทศไทย ทำให้ผู้จัดระดับประเทศไม่สามารถจัดงานระดับประเทศในปี พ.ศ. 2564 ได้ ผู้ชนะมิสแกรนด์นนทบุรี ประจำปี พ.ศ. 2564 ถูกส่งไปประกวด มิสแกรนด์ ไทยแลนด์ประจำปี พ.ศ. 2565 แทน

**อ้างอิง**
หมวดหมู่:มิสแกรนด์ไทยแลนด์แบ่งตามจังหวัด
หมวดหมู่:ก่อตั้งในประเทศไทยในปี พ.ศ. 2559
โฮอากูอิน เชอร์ชิล

โฮอากูอิน เชอร์ชิล มาร์ติเนซ (Joaquín Churchill Martínez; เกิด 17 ตุลาคม ค.ศ. 2002) เป็นนักเทควันโดชาวชิลี เขาได้เหรียญเงินในแพนอเมริกันเกมส์ 2023 และเข้าแข่งขันในโอลิมปิกฤดูร้อน 2024

**ชีวิตช่วงต้น**
เขามาจากปูเอนเตอัลโต โดยเริ่มฝึกเทควันโดตอนอายุ 9 ขวบ เขาเป็นสมาชิกสโมสรกีฬาอาเรเตและศึกษาวิชาพลศึกษาที่มหาวิทยาลัยอันเดรสเบโย

**อาชีพ**
เขาได้รับการคัดเลือกในกีฬาโอลิมปิก 2024 จากการแข่งขันคัดเลือกที่ซันโดมิงโก สาธารณรัฐโดมินิกันเมื่อเดือนเมษายน ค.ศ. 2024
ในโอลิมปิกฤดูร้อน 2024 ที่ปารีส เขาเข้าแข่งขันในประเภท 80 กก.

**อ้างอิง ==
ออร์ฮัน เชเลบี

ออร์ฮัน เชเลบี (Orhan Çelebi; ค.ศ. 1412 – 29 พฤษภาคม ค.ศ. 1453) เป็นเจ้าชายในจักรวรรดิออตโตมัน ออร์ฮันเป็นหลานชายของซือเลย์มัน เชเลบี
ออร์ฮันถูกส่งเป็นตัวประกันที่คอนสเตนติโนเปิล และทางออตโตมันได้ส่งเครื่องบรรณาการให้แก่ไบแซนไทน์ในช่วงเวลาที่เขาอยู่ที่นั่น เพื่อไม่ให้เขาขัดขวางเส้นทาง ใน ค.ศ. 1453 เขาร่วมปกป้องจักรวรรดิไบแซนไทน์ในช่วงการเสียกรุงคอนสแตนติโนเปิลพร้อมกับชาวออตโตมันที่แปรพักตร์ประมาณ 600 คนที่อยู่ฝั่งของเขา พวกเขาได้รับมอบหมายให้ปกป้องกำแพงกั้นทะเลบางส่วน รวมทั้งท่าเรือ Eptaskalio
มีเรื่องเล่ามากมายเกี่ยวกับเหตุการณ์ที่เกิดขึ้น แต่หลังจากที่นครล่มสลาย ออร์ฮันถูกจับและประหารชีวิตตามพระราชดำรัสสั่งของสุลต่านเมห์เหม็ดที่ 2 ขณะพยายามหลบหนีด้วยการปลอมตัวเป็นนักบวช

**อ้างอิง**
หมวดหมู่:เจ้าชายออตโตมัน
หมวดหมู่:ผู้ที่ถูกประหารชีวิตจากจักรวรรดิออตโตมัน
หมวดหมู่:การเสียกรุงคอนสแตนติโนเปิล
หมวดหมู่:ผู้ที่ถูกประหารชีวิตในข้อหากบฏต่อจักรวรรดิออตโตมัน
หมวดหมู่:บุคคลในสงครามไบแซนไทน์–ออตโตมัน
หมวดหมู่:รัชทายาทที่ได้รับสมมุติในราชบัลลังก์ออตโตมัน
นานะ ฟูจิโมโตะ

นานะ ฟูจิโมโตะ (藤本那菜; เกิดเมื่อวันที่ 3 มีนาคม ค.ศ. 1989 ในซัปโปโระ ฮกไกโด ประเทศญี่ปุ่น) เป็นผู้รักษาประตูฮอกกี้น้ำแข็งระดับอาชีพชาวญี่ปุ่น ซึ่งปัจจุบันทำหน้าที่ให้แก่แฟร์เยสทา เบียโคว ในศึกดอเมตทัน ทั้งนี้ ฟูจิโมโตะเป็นสมาชิกของทีมชาติญี่ปุ่น และก่อนหน้านี้เธอเคยเป็นผู้รักษาประตูตัวจริงของทีมนิวยอร์กริฟเวเตอส์ในศึกแนชันแนลวีเมนส์ฮอกกีลีก (NWHL)

**ผลงาน**
ฟูจิโมโตะได้เข้าร่วมการแข่งฮอกกี้น้ำแข็งหญิงชิงแชมป์โลก 2015 และได้รับการเสนอชื่อให้เป็นผู้รักษาประตูยอดเยี่ยมของการแข่งดังกล่าว
ฟูจิโมโตะเซ็นสัญญากับทีมนิวยอร์กริฟเวเตอส์ในศึกแนชันแนลวีเมนส์ฮอกกีลีกเมื่อวันที่ 27 กรกฎาคม ค.ศ. 2015 ซึ่งเธอทำหน้าที่ในตำแหน่งผู้รักษาประตูตัวจริงในฤดูกาลแรกของทีมนี้ ​​รวมถึงได้รับเลือกให้เป็นผู้รักษาประตูตัวจริงในออลสตาร์เกม 2016 ครั้นแล้ว ฟูจิโมโตะไม่ได้กลับมาสู่แนชันแนลวีเมนส์ฮอกกีลีกในฤดูกาล 2016–17 เนื่องจากภาระผูกพันของเธอต่อทีมชาติญี่ปุ่น
ซึ่งฟูจิโมโตะได้เข้าแข่งทั้งโอลิมปิกฤดูหนาว 2014 และโอลิมปิกฤดูหนาว 2018

**อ้างอิง**

**แหล่งข้อมูลอื่น**
 นานะ ฟูจิโมโตะ- nanafujimoto33
หมวดหมู่:นักฮอกกี้น้ำแข็งในโอลิมปิกฤดูหนาว 2014
หมวดหมู่:นักฮอกกี้น้ำแข็งในโอลิมปิกฤดูหนาว 2018
หมวดหมู่:นักฮอกกี้น้ำแข็งในโอลิมปิกฤดูหนาว 2022
หมวดหมู่:ผู้รักษาประตูฮอกกี้น้ำแข็งหญิงชาวญี่ปุ่น
หมวดหมู่:นักฮอกกี้น้ำแข็งโอลิมปิกทีมชาติญี่ปุ่น
หมวดหมู่:นักกีฬาจากซัปโปโระ
หมวดหมู่:นักกีฬาที่ได้เหรียญเอเชียนเกมส์ฤดูหนาว 2007
หมวดหมู่:นักกีฬาที่ได้เหรียญเอเชียนเกมส์ฤดูหนาว 2017
หมวดหมู่:นักกีฬาเหรียญทองเอเชียนเกมส์ชาวญี่ปุ่น
หมวดหมู่:นักกีฬาเหรียญเงินเอเชียนเกม
วาสนา รุ่งแสนทอง

วาสนา รุ่งแสนทอง เป็นนักธุรกิจชาวไทย ผู้ก่อตั้งแบรนด์ นารายา (NaRaYa)

**ชีวิตในวัยเด็กและการศึกษา**
วาสนา รุ่งแสนทอง เกิดเมื่อปี พ.ศ. 2496 ในครอบครัวไทย-จีน เป็นธิดา ของนายเซียะกวง และนางบุญสม ซึ่งประกอบอาชีพค้าขายมาตั้งแต่รุ่นบรรพบุรุษ เนื่องจากประเพณีในอดีตที่ให้ความสำคัญกับการศึกษาของผู้ชาย การศึกษาในระบบของเธอจึงสิ้นสุดลงหลังจากระดับประถมศึกษา วาสนา ออกจากโรงเรียนเพื่อไปช่วยครอบครัวขายไข่ที่ตลาดประตูน้ำ แม้ว่าจะได้รับการศึกษาในระดับต้นที่จำกัด แต่เธอก็มุ่งมั่นที่จะพัฒนาตัวเองและเข้าเรียนในโรงเรียนภาคกลางคืน และสามารถสอบเทียบได้ในระดับมัธยมศึกษาตอนต้น ปัจจุบันวาสนา จบการศึกษาระดับปริญญาตรี จากมหาวิทยาลัยหอการค้าไทย
ในวัยเด็กวาสนา ทำงานมานานกว่าสองทศวรรษในสภาพแวดล้อมที่คึกคักของตลาดประตูน้ำ หลังจากแม่เสียชีวิต วาสนาจึงตัดสินใจเปลี่ยนเส้นทางและหางานทำนอกตลาด โดยการสมัครงานตำแหน่งไกด์นำเที่ยวที่เมืองโบราณโดยได้รับแรงผลักดันจากความปรารถนาที่จะพัฒนาภาษาอังกฤษเพื่อมองหาโอกาสใหม่ๆและเรียนภาษาอังกฤษที่สถาบันสอนภาษาอังกฤษเอยูเอ โดยใช้เวลาหลังเลิกงาน

**ชีวิตส่วนตัว**
ในขณะที่ทำงานเป็นไกด์นำเที่ยว วาสนา ได้พบกับ วาซิรีโอส ลาทูรัส นักธุรกิจชาวกรีกซึ่งเธอแต่งงานในเวลาต่อมาและทั้งคู่มีลูกชายด้วยกัน หนึ่งคน ทั้งสองได้ร่วมกันก่อตั้งบริษัท นารายณ์ อินเตอร์เทรด จำกัด โดยเริ่มจากการส่งออกชิ้นส่วนรถจักรยานยนต์

**จุดเริ่มต้นแบรนด์ นารายา**
ในช่วงต้นปี พ.ศ. 2532 วาสนาและสามีเปลี่ยนจากการทำธุรกิจส่งออกชิ้นส่วนรถจักรยานยนต์มาสู่การค้นหาโอกาสในตลาดงานหัตถกรรม ความเติบโตของพวกเขาเกิดขึ้นเมื่อวาสนา และสามี ขายงานหัตถกรรมไทย เช่น ตะเกียบและช้อนในงานแสดงสินค้า ในบรรดาสินค้าต่างๆ กระเป๋าผ้าก็ได้รับความนิยมเป็นพิเศษ เธอจึงเริ่มออกแบบและผลิตกระเป๋าผ้าของตัวเองภายใต้แบรนด์ “นารายา”
ทั้งคู่มีโอกาสได้เข้าร่วมในงานแสดงสินค้านานาชาติที่ประเทศสิงคโปร์ซึ่งถือเป็นจุดเปลี่ยนของแบรนด์ ออเดอร์ไหลเข้ามา รวมถึงเริ่มขยายสาขาไปยังห้างสรรพสินค้าต่างๆ เช่นเวิลด์เทรดเซ็นเตอร์ หรือเซ็นทรัลเวิลด์ ในปัจจุบัน ด้วยความสำเร็จในช่วงแรก พวกเขาได้เริ่มจากโรงงานผลิตขนาดเล็กที่มีจักรเย็บผ้าเพียง 15 เครื่อง
ปัจจุบันร้านนารายา มีสาขาในประเทศไทย 17 สาขา และร้านนารายา ซิลค์ 1 สาขา

**รางวัลและเกียรติยศ**
ตลอดเส้นทางการทำงาน คุณวาสนา รุ่งแสนทอง ได้รับการยกย่องจากหลายองค์กรชั้นนำในฐานะนักธุรกิจสตรีที่มีวิสัยทัศน์และเป็นต้นแบบที่ดี ได้แก่:- 2562 รางวัลนักธุรกิจสตรีตัวอย่าง ส่วนกลาง ประจำปี 2562- 2562 รางวัลนักธุรกิจสตรีดีเด่น ประจำปี 2562 จากหอการค้าแห่งประเทศไทยref name="Prachachat2"/>- 2565 1 ใน 90 บุคคลต้นแบบ สยามพัสตรา ภูษาสง่าศิลป์ โดยสหพันธ์สมาคมสตรีนักธุรกิจและวิชาชีพแห่งประเทศไทย ในพระบรมราชินูปถัมภ์- 2566 Hall of Fame Awards 2023 (HOFS 2023)- 2567 DAILYNEWS TOP CEO 2024 Award- 2567 The Masterpiece Business 2024

**เครื่องราชอิสริยาภรณ์**
วาสนา รุ่งแสนทอง ได้รับพระราชทานเครื่องราชอิสริยาภรณ์ ดังนี้- พ.ศ.2545 เหรียญเงินดิเรกคุณาภรณ์ (ร.ง.ภ.)- พ.ศ. 2563 เบญจมดิเรกคุณาภรณ์ (บ.ภ.)

**อ้างอิง**
หมวดหมู่:บุคคลที่ยังมีชีวิตอยู่
เจ้าหญิงมาธิลด์แห่งบาวาเรีย

เจ้าหญิงมาธิลด์แห่งบาวาเรีย หรือ เจ้าหญิงลุดวิจ กัสตอนแห่งซัคเซิน-โคบวร์คและโกทา (พระนามเต็ม: มาธิลด์ มาเรีย เตเรซา เฮ็นเรียตตา คริสติเน ลุยต์โปลดา; 17 สิงหาคม 2420 – 6 สิงหาคม พ.ศ. 2449) ทรงเป็นเจ้าฟ้าหญิงแห่งบาวาเรีย และทรงเป็นเจ้าหญิงแห่งซัคเซิน-โคบวร์คและโกทา ผ่านทางการเสกสมรส

**พระประวัติ**
พระรูปของพระองค์ในช่วงพระชันษา 20 ปี
เจ้าหญิงมาธิลด์ ประสูติเมื่อปี พ.ศ. 2420 เป็นพระราชธิดาใน พระเจ้าลูทวิชที่ 3 แห่งบาวาเรีย และ  มารีอา เตรีซาแห่งออสเตรีย-เอสเต สมเด็จพระราชินีแห่งบาวาเรีย พระองค์ทรงเป็นพระราชธิดาพระองค์โปรดของสมเด็จพระบรมชนกนาถ แต่พระองค์กลับห่างเหินความสัมพันธ์กับพระราชมารดา มีการกล่าวขานกันว่า พระองค์ทรงเสกสมรสเพียงเพื่อจะหนีออกจากครอบครัวเท่านั้น โดยในช่วงปี พ.ศ. 2439 พระองค์เป็นที่ชื่นชอบของบรรดาพระบรมวงศ๋ฝ่ายหน้าหลายพระองค์ อาทิ เจ้าฟ้าชายแห่งเนเปิลส์ , อาร์ชดยุกฟรันทซ์ แฟร์ดีนันท์ แห่งออสเตรีย และ เจมส์ เดอ บูร์บง อี เดบูร์บง-ปาร์มา

**เสกสมรส**
เจ้าชายลุดวิจ กัสตอน และเจ้าหญิงมาธิลด์ พระชายา พร้อมด้วยพระโอรส
พระองค์ทรงเสกสมรสกับ เจ้าชายลุดวิจ กัสตอนแห่งซัคเซิน-โคบวร์คและโกทา ผู้เป็นพระราชนัดดา (หลานตา) ของจักรพรรดิเปดรูที่ 2 แห่งบราซิล เมื่อวันที่ 1 พฤษภาคม พ.ศ. 2443 ในมิวนิก พระสวามีทรงเป็นกัปตันในกองทัพออสเตรีย ผู้ซึ่งเติบโตในประเทศบราซิล ในฐานะ หลานของจักรพรรดิ ทั้ง 2 มีพระบุตรร่วมกัน 2 พระองค์ คือ
#เจ้าชายอันโตนิอุส มารีอาแห่งซัคเซิน-โคบวร์คและโกทา (17 - 17)
#เจ้าหญิงมารีอา อิมมาโคลาตาแห่งซัคเซิน-โคบวร์คและโกทา (10 - 10)
เจ้าหญิงมาธิลด์ฺ สิ้นพระชนม์เมื่อวันที่ 6 สิงหาคม พ.ศ. 2449 จากวัณโรค ด้วยพระชันษาเพียง 28 ปี หลังจากนั้น พระสวามีทรงเสกสมรสใหม่กับ เคาน์เตสอันนาแห่งทราวท์มันส์ดอร์ฟ-ไวน์สแบร์ก

**อ้างอิง**
Lundy, Darryl. "The Peerage: Mathilde Marie Prinzessin von Bayern". Retrieved 8 December 2010.
*"Current News", New York Observer and Chronicle, 2 January 1896
*"Buller and his Strange Visions", The Washington Post, 5 November 1899
*R.R. Bowker Company (1913). The publishers weekly, Volume 84, Part 1. New York: Office of the Publishers' Weekly. p. 664.
*Mathilde, Princess of Bavaria (1910). Life-dreams: the poems of a blighted life.
2449
หมวดหมู่:เจ้าหญิงบาวาเรีย
หมวดหมู่:พระราชธิดาในพระมหากษัตริย์
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ราชวงศ์วิทเทิลส์บัค
หมวดหมู่:ราชวงศ์ซัคเซิน-โคบวร์คและโกทา
หมวดหมู่:เจ้าหญิงแห่งซัคเซิน-โคบวร์คและโกทา
หมวดหมู่:เสียชีวิตจากโรคปอด
หมวดหมู่:เสียชีวิตจากวัณโรค
เทศบาลบอเวิตส์

บอเวิตส์ Bovec) เป็นเทศบาลทางตะวันตกเฉียงเหนือของประเทศสโลวีเนีย

**อ้างอิง**

**แหล่งข้อมูลอื่น**
เทศบาลบอเวิตส์-  เทศบาลบอเวิตส์บนจีโอพีเดีย-  sl
มอดูล:Chessboard/Chess

local p = {}
function p.dims()
	return 8, 8
end
function p.letters()
	return {'a', 'b', 'c', 'd', 'e', 'f', 'g', 'h'}
end
function p.image_board(size)
	return string.format( 'class=notpageimage', 8 * size, 8 * size )
end
function p.image_square( pc, row, col, size )
	local colornames = { l = 'white', d = 'black', u = 'unknown color' }
	local piecenames = { 
		p = 'pawn',
		r = 'rook',
		n = 'knight',
		b = 'bishop',
		q = 'queen',
		k = 'king',
		a = 'archbishop',
		c = 'chancellor',
		z = 'champion',
		w = 'wizard',
		t = 'fool',
		M = 'mann',
		h = 'upside-down pawn',
		m = 'upside-down rook',
		B = 'upside-down bishop',
		N = 'upside-down knight',
		f = 'upside-down king',
		g = 'upside-down queen',
		e = 'elephant',
		s = 'boat',
		G = 'giraffe',
		U = 'unicorn',
		Z = 'zebra'
	}
	local symnames = {
		xx = 'black cross',
		ox = 'white cross',
		xo = 'black circle',
		oo = 'white circle',
		ul = 'up-left arrow',
		ua = 'up arrow',
		ur = 'up-right arrow',
		la = 'left arrow',
		ra = 'right arrow',
		dl = 'down-left arrow',
		da = 'down arrow',
		dr = 'down-right arrow',
		lr = 'left-right arrow',
		ud = 'up-down arrow',
		db = 'up-right and down-left arrow',
		dw = 'up-left and down-right arrow',
		x0 = 'zero',
		x1 = 'one',
		x2 = 'two',
		x3 = 'three',
		x4 = 'four',
		x5 = 'five',
		x6 = 'six',
		x7 = 'seven',
		x8 = 'eight',
		x9 = 'nine'
	}
	local colchar = {'a','b','c','d','e','f','g','h'}
	local color = mw.ustring.gsub( pc, '^.*(%w)(%w).*$', '%2' ) or 
	local piece = mw.ustring.gsub( pc, '^.*(%w)(%w).*$', '%1' ) or 
	local alt = colcharcol .. row .. ' '
	
	if colornamescolor and piecenamespiece then
		alt = alt .. colornamescolor .. ' ' .. piecenamespiece
	else
		alt = alt .. ( symnamespiece .. color or piece .. ' ' .. color )
	end
	return string.format( 'top', piece, color, size, size, alt, alt )
end
return p
มอดูล:Chessboard/styles.css

/*  */
.chessboard table {
	font-size: 88%;
	border: 1px #c8ccd1 solid;
	padding: 0;
	margin: auto;
}
.chessboard table tr {
	vertical-align: middle;
}
.chessboard table td {
	padding: 0;
	vertical-align: inherit;
	text-align: center;
}
/* td containing the chess pieces should not center aligned, causes issues in Timeless */
.chessboard table tdrowspan {
	text-align: unset;
}
.chessboard .chess-pieces div:not(.pcs-image-wrapper) {
	position: absolute;
	z-index: 3;
}
มิตช์ มาร์เนอร์

มิตเชล แดเนียล มาร์เนอร์ (Mitchell Daniel Marner; 5 พฤษภาคม ค.ศ. 1997 – ) เป็นปีกขวาฮอกกี้น้ำแข็งระดับอาชีพชาวแคนาดา และเป็นผู้ช่วยกัปตันของทีมโทรอนโตเมเปิลลีฟส์ในศึกแนชันแนลฮอกกีลีก (NHL) เขาถูกเลือกเป็นอันดับสี่โดยทีมโทรอนโตเมเปิลลีฟส์ในการคัดพลเอ็นเอชแอล ค.ศ. 2015

**การแข่งระดับอาชีพ**

**ระดับไมเนอร์**
ในขณะที่มาร์เนอร์กำลังเติบโตขึ้น เขาก็เริ่มพัฒนาทักษะบนน้ำแข็งกับธรีโซนส์ฮอกกี้สกูล ซึ่งเขาเข้าเรียนที่เดอะฮิลในเมืองวอห์น รัฐออนแทรีโอ จากนั้นจึงย้ายไปที่บลีธอะแคเดมี
มาร์เนอร์แข่งระดับอาชีพเล็ก ๆ ของเขาในภูมิภาคเดอเริมและเกรเทอร์โทรอนโตฮอกกี้ลีก (GTHL) เขาทำหน้าที่ร่วมกับทีมวอห์นคิงส์ในฤดูกาล 2011–12 และคว้าแชมป์เกรเทอร์โทรอนโตฮอกกี้ลีกได้สำเร็จ
ครั้นสำหรับฤดูกาล 2012–13 มาร์เนอร์ได้ย้ายไปเข้าทีมดอนมิลส์ฟลายเออส์ในศึกเกรเทอร์โทรอนโตฮอกกี้ลีก โดยเขาทำหน้าที่ให้แก่ทีมรุ่นอายุ 15–16 ปีในปีนั้น และทำคะแนนได้ 86 คะแนนจาก 55 เกม เขาจบอันดับสองในการทำคะแนนในเกรเทอร์โทรอนโตฮอกกี้ลีก โดยตามหลังดีแลน สโตรม (ซึ่งเล่นอยู่กับทีมโทรอนโตมาร์ลโบโรส์ในขณะนั้น) กระทั่งเมื่อสิ้นสุดฤดูกาลกับทีมดอนมิลส์ฟลายเออส์ มาร์เนอร์ได้รับเชิญให้เข้าร่วมทีมเซนต์ไมเคิลบัซเซอส์ในศึกออนแทรีโอจูเนียร์ เอ ฮอกกี้ลีก ทันที ซึ่งทำให้เขาสามารถคว้าแชมป์มาได้
ในช่วงฤดูกาลทีมรุ่นอายุ 15–16 ปีของเขา ในตอนแรกมาร์เนอร์ไม่แน่ใจเกี่ยวกับแผนการของเขาสำหรับฤดูกาลถัดไป ซึ่งเขาได้รับข้อเสนอทุนการศึกษาจากมหาวิทยาลัยมิชิแกนเพื่อเล่นให้กับทีมฮอกกี้น้ำแข็งวุลเวอรีนส์ ขณะเดียวกันก็ถูกคัดพลโดยทีมลอนดอนไนส์ในรอบแรกของการคัดเลือกการมีสิทธิก่อนของออนแทรีโอฮอกกี้ลีกประจำ ค.ศ. 2013 ในอันดับที่ 19 โอเวอร์ออล

**อ้างอิง**

**แหล่งข้อมูลอื่น**
  Athlete profile of Mitchell Marner on Redbull.com
หมวดหมู่:ปีกขวาฮอกกี้น้ำแข็งชาวแคนาดา
เขตเมืองขยาย

ไฟล์:Skyscrapers_of_Shinjuku_2009_January_(revised).jpg|thumb| ตึกระฟ้าของเขตชินจูกุ ประเทศญี่ปุ่น มกราคม ค.ศ. 2009
เขตเมืองขยาย หรือ เมืองชนเมือง (conurbation) เป็นภูมิภาคที่ประกอบด้วยมหานคร นคร เมืองใหญ่ และเขตเมืองอื่น ๆ หลายแห่ง ซึ่งจาก การเติบโตของประชากร และการขยายตัวทางกายภาพ ทำให้รวมตัวกันเป็นเขตเมืองหรือเขตอุตสาหกรรมที่พัฒนาอย่างต่อเนื่อง ในกรณีส่วนใหญ่ เขตเมืองขยายจะเป็นพื้นที่เมืองที่มีศูนย์กลางพหุศูนย์ (polycentric) ซึ่งมีการพัฒนาระบบขนส่งเพื่อเชื่อมโยงพื้นที่ต่าง ๆ มีการสร้างตลาดแรงงานในเมืองเดียวหรือ เดินทางไปยังพื้นที่ทำงาน
เขตเมืองขยายมักเกิดขึ้นในเขตเหมืองถ่านหิน ในช่วงการปฏิวัติอุตสาหกรรม 

**อ้างอิง**
หมวดหมู่:รายชื่อเกี่ยวกับภูมิศาสตร์
หมวดหมู่:การขยายเขตเมือง
หมวดหมู่:คำศัพท์การศึกษาเขตเมืองและการผังเมือง
เศรษฐศาสตร์แรงงาน

ป้าย “รับสมัครพนักงาน” เป็นป้ายที่แสดงว่ากำลังหาคนงานที่ว่างอยู่
เศรษฐศาสตร์แรงงาน (labour economics) มุ่งเน้นที่จะทำความเข้าใจการทำงานและพลวัตของตลาด แรงงานรับจ้าง คำว่าแรงงาน เป็นสิ่งที่จัดหาโดยคนงาน โดยปกติแล้วแลกกับค่าจ้างที่จ่ายโดยบริษัทที่มีความต้องการ เนื่องจากคนงานเหล่านี้มีอยู่เป็นส่วนหนึ่งของระบบสังคม สถาบัน หรือการเมือง เศรษฐศาสตร์แรงงานจึงต้องคำนึงถึงตัวแปรทางสังคม วัฒนธรรม และการเมืองด้วย
ตลาดแรงงาน (labour market หรือ job market) ทำหน้าที่เป็นตัวกลางระหว่างคนงานและนายจ้าง เศรษฐศาสตร์แรงงานมุ่งพิจารณาถึงผู้จัดหาของบริการแรงงาน (คนงาน) และผู้เรียกร้องบริการแรงงาน (นายจ้าง) และพยายามทำความเข้าใจรูปแบบที่เกิดขึ้นจากค่าจ้าง การจ้างงาน และรายได้ รูปแบบเหล่านี้มีอยู่เพราะบุคคลแต่ละคนในตลาดถือว่าตัดสินใจเลือกอย่างมีเหตุผลโดยอิงจากข้อมูลที่ตนรู้เกี่ยวกับค่าจ้าง ความต้องการทำงาน และความต้องการด้านพักผ่อนหย่อนใจ ตลาดแรงงานโดยปกติจะมีขอบเขตทางภูมิศาสตร์ แต่การเติบโตของอินเทอร์เน็ตทำให้เกิดตลาดแรงงานที่ครอบคลุมทั่วโลก ในบางภาคส่วน

**อ้างอิง**
หมวดหมู่:ปัจจัยการผลิต
หมวดหมู่:เศรษฐศาสตร์แรงงาน
100 อัลบั้มที่ดีที่สุดของแอปเปิลมิวสิก

อักษรสัญลักษณ์ที่ใช้ในรายชื่อ 100 อัลบั้มที่ดีที่สุดของแอปเปิลมิวสิก
รายชื่ออัลบั้มยอดเยี่ยม 100 อันดับของแอปเปิลมิวสิก เป็นรายชื่ออัลบั้มยอดเยี่ยมที่สุดในประวัติศาสตร์ที่จัดทำขึ้นโดยบริการสตรีมมิงเพลงและวิดีโอ แอปเปิลมิวสิก อิงจากการสำรวจความคิดเห็นและการจัดอันดับเพลงที่คัดสรรมาเป็นพิเศษ ซึ่งทีมงานได้จัดทำรายชื่อร่วมกับกลุ่มศิลปินประกอบด้วยฟาร์เรลล์ วิลเลียมส์, เจ บัลบิน, มาเรน มอร์ริส และชาร์ลี เอ็กซ์ซีเอ็กซ์ รายชื่อนี้เป็นเพียงรายงานของบรรณาธิการ ไม่ใช่อิงตามข้อมูล และไม่ได้คำนึงถึงตัวเลขการสตรีมมิงบนแอปเปิลมิวสิก หรือบริการสตรีมมิงเพลงอื่นใด
รายชื่อดังกล่าวระบุว่าอัลบั้ม The Miseducation of Lauryn Hill เป็นอัลบั้มที่ดีที่สุด ตามมาด้วย Thriller ของไมเคิล แจ็กสัน และ Abbey Road ของเดอะบีเทิลส์ รายชื่อดังกล่าวได้รับคำวิจารณ์เชิงลบเป็นส่วนใหญ่จากแฟนๆ และนักวิจารณ์

**เบื้องหลัง**
10 อันดับต่ำสุด (อันดับที่ 91–100) ของรายชื่อได้รับการประกาศเมื่อวันที่ 13 พฤษภาคม ค.ศ. 2024 ผ่านข่าวเผยแพร่โดยแอปเปิล นอกจากนี้ ยังเปิดเผยอีกว่ารายชื่อทั้งหมดจะเผยแพร่ในรูปแบบการนับถอยหลังเพื่อเปิดเผยอัลบั้ม 10 อันดับในแต่ละครั้งเป็นเวลา 9 วันข้างหน้า เพื่อประกอบเป็นรายชื่อ แอปเปิลมิวสิกได้เปิดตัวไมโครไซต์เฉพาะเพื่อวิเคราะห์และพูดคุยเกี่ยวกับอัลบั้มต่าง ๆ

**รายชื่อ**

**สถิติ**

**แนวเพลง**
ตารางต่อไปนี้จะแสดงแนวเพลงของอัลบั้มที่รวมอยู่ในรายการ โดยอิงตามประเภทที่แอปเปิลมิวสิกกำหนดไว้

**จำนวนอัลบั้มในแต่ละทศวรรษ**

**ศิลปินที่มีหลายอัลบั้ม**
ตารางต่อไปนี้แสดงรายชื่อศิลปินที่มีมากกว่า 2 อัลบั้มอยู่ในรายการ

**อัลบั้มตามประเทศต้นกำเนิดของศิลปิน**

**หมายเหตุ**

**อ้างอิง**

**แหล่งข้อมูลอื่น**
  Apple Music 100 Best Albums by Apple Music
หมวดหมู่:รายชื่ออัลบั้มเพลง
หมวดหมู่:ดนตรีในคริสต์ศตวรรษที่ 21
อภิมหานคร

ไฟล์:2014_NASA_Earth_Observatory_image_of_Pearl_River_Delta.jpg|thumb| ภาพถ่ายดาวเทียมของพื้นที่ สามเหลี่ยมปากแม่น้ำจู ในประเทศจีน
อภิมหานคร หรือ กลุ่มมหานคร (megalopolis, supercity หรือ megaregion) คือกลุ่มของเขตมหานคร ที่เป็นเขตเมืองต่อเนื่องผ่านระบบคมนาคม เศรษฐกิจ ทรัพยากร นิเวศวิทยา และอื่น ๆ ร่วมกัน มีการบูรณาการเพียงพอจนการประสานนโยบายนั้นมีคุณค่า แม้ว่ามหานครที่ประกอบกันจะยังรักษาเอกลักษณ์เฉพาะตัวของตนเอาไว้ก็ตาม แนวคิดเรื่องอภิมหานครมีอิทธิพลอย่างมาก เนื่องจากเป็นแนวคิดใหม่ในระดับใหญ่ขึ้นที่เกี่ยวกับรูปแบบและการเติบโตของเมือง

**อ้างอิง**
หมวดหมู่:คำศัพท์การศึกษาเขตเมืองและการผังเมือง
หมวดหมู่:ที่อยู่อาศัยมนุษย์
หมวดหมู่:นคร
วิทยาการตั้งถิ่นฐาน

วิทยาการตั้งถิ่นฐาน (ekistics) เป็นศาสตร์ด้านการตั้งถิ่นฐานของมนุษย์ รวมถึงการวางผังเมืองและชุมชนระดับภูมิภาคและการออกแบบที่อยู่อาศัย แรงจูงใจหลักของศาสตร์นี้คือการเกิดขึ้นของเขตเมืองขยายที่ใหญ่และซับซ้อนมากขึ้นเรื่อย ๆ ซึ่งมีแนวโน้มที่จะเป็น เมืองที่มีประชากรทั่วโลก การศึกษานี้ครอบคลุมการตั้งถิ่นฐานของมนุษย์ทุกประเภท โดยเฉพาะอย่างยิ่งด้าน ภูมิศาสตร์ นิเวศวิทยา จิตวิทยาของมนุษย์ มานุษยวิทยา วัฒนธรรม การเมือง และบางครั้งก็รวมถึง สุนทรียศาสตร์

**อ้างอิง**
หมวดหมู่:คำศัพท์การศึกษาเขตเมืองและการผังเมือง
หมวดหมู่:คำศัพท์สถาปัตยกรรม
นครโลก

นครโลก (global city) คือ นครที่ทำหน้าที่เป็นชุมทางหลักในเครือข่ายเศรษฐกิจระดับโลก แนวคิดนี้มีที่มาจากภูมิศาสตร์และการศึกษาชุมชนเมือง โดยอิงตามทฤษฎีที่ว่าโลกาภิวัตน์ ได้สร้างลำดับชั้นของที่ตั้งทางภูมิศาสตร์เชิงยุทธศาสตร์ซึ่งมีอิทธิพลในระดับต่าง ๆ กันในด้านการเงิน การค้า และวัฒนธรรมทั่วโลก นครโลกถือเป็นศูนย์กลางที่มีความซับซ้อนและสำคัญที่สุดในระบบระหว่างประเทศ โดยมีลักษณะเฉพาะที่เชื่อมโยงเมืองทั่วโลกเข้ากับเมืองอื่น ๆ ที่มีผลกระทบโดยตรงและเป็นรูปธรรมต่อกิจการทางเศรษฐกิจและสังคมระดับโลก
เกณฑ์ของนครโลกจะแตกต่างกันไปขึ้นอยู่กับแหล่งที่มา ลักษณะทั่วไป ได้แก่ การพัฒนาเมืองในระดับสูง ประชากรจำนวนมาก การมีบริษัทข้ามชาติขนาดใหญ่ มีภาคการเงินที่สำคัญและมีความครอบคลุมทั่วโลก โครงสร้างพื้นฐานด้านการขนส่งที่พัฒนาแล้วและเชื่อมโยงในระดับนานาชาติ ความเป็นผู้นำทางเศรษฐกิจในระดับท้องถิ่นหรือระดับชาติ สถาบันการศึกษาและการวิจัย ที่มีคุณภาพสูง และผลผลิตแนวคิด นวัตกรรม หรือผลิตภัณฑ์ทางวัฒนธรรมที่มีอิทธิพลในระดับโลก ตัวอย่างที่สำคัญที่สุดโดยอ้างอิงจากดัชนีและการวิจัยส่วนใหญ่ ได้แก่ นครนิวยอร์ก ลอนดอน ปารีส และโตเกียว

**อ้างอิง**
หมวดหมู่:เขตเมือง
หมวดหมู่:เขตมหานคร
หมวดหมู่:บัญชีรายชื่อเมือง
หมวดหมู่:เลขดัชนี
หมวดหมู่:ภูมิศาสตร์เศรษฐกิจ
หมวดหมู่:ภูมิศาสตร์วัฒนธรรม
การเกษียณอายุ

การเกษียณอายุ หรือ การพ้นจากตำแหน่งหน้าที่ (retirement) คือการถอนตัวจากตำแหน่งหรืออาชีพ หรือจากชีวิตการทำงาน อาจมีการกึ่งเกษียณอายุได้โดยการลดชั่วโมงการทำงานหรือภาระงาน
หลายคนเลือกที่จะเกษียณอายุเมื่ออายุมากแล้วหรือไม่สามารถทำงานได้เพราะเหตุผลด้านสุขภาพ พวกเขามีสิทธิได้รับสวัสดิการเงินบำนาญ ไม่ว่าจะทำงานกับรัฐหรือเอกชน แม้ว่าบางคนจะถูกบังคับให้เกษียณอายุเมื่อสภาพร่างกายไม่เอื้ออำนวยให้บุคคลนั้นสามารถทำงานได้อีกต่อไป (ด้วยการเจ็บป่วยหรืออุบัติเหตุ) หรือเป็นผลจากกฎหมายที่เกี่ยวข้องกับตำแหน่ง ในประเทศส่วนใหญ่ แนวคิดเรื่องการเกษียณอายุมีจุดเริ่มต้นใหม่ โดยแนวคิดนี้เริ่มเข้ามาในช่วงปลายคริสต์ศตวรรษที่ 19 และต้นคริสต์ศตวรรษที่ 20 ก่อนหน้านี้ การคาดหมายคงชีพนั้นสั้น ขาดหลักประกันทางสังคม และไม่มีการจัดเตรียมเงินบำนาญ ทำให้คนงานส่วนใหญ่ต้องทำงานต่อไปจนกระทั่งเสียชีวิต เยอรมนี เป็นประเทศแรกที่นำผลประโยชน์การเกษียณอายุมาใช้ในปี 1889

**อ้างอิง**
หมวดหมู่:การเกษียณอายุ
ปาลานา

ปาลานา (Пала́на; กอร์ยัก: label=none, label=none) เป็นนิคมประเภทเมืองในเขตตีกิลสกีของเขตพิเศษกอร์ยักในดินแดนคัมชัตคา ประเทศรัสเซีย ซึ่งทำหน้าที่เป็นศูนย์กลางการปกครองของเขตพิเศษกอร์ยัก นิคมแห่งนี้ตั้งอยู่บนชายฝั่งตะวันตกของคาบสมุทรคัมชัตคาบนฝั่งขวาของแม่น้ำปาลานาที่ซึ่งห่างจากทะเลโอค็อตสค์ไป km นิคมแห่งนี้มีประชากรอยู่ที่ p1989=4,343 คน      

**การคมนาคม**
ถึงแม้ว่านิคมแห่งนี้จะไม่มีทางหลวงสหพันธ์ตัดผ่าน นิคมแห่งนี้ยังมีท่าอากาศยานปาลานาที่ทำหน้าที่เชื่อมต่อกับโลกภายนอก

**ภูมิอากาศ**
ปาลานามีสภาพภูมิอากาศแบบกึ่งอาร์กติก (เคิพเพิน: Dfc) ซึ่งสภาพภูมิอากาศโดยรวมมักจะเป็นระหว่างสภาพภูมิอากาศในสาธารณรัฐซาคาและชายฝั่งตะวันออกของคาบสมุทรคัมชัตคา ทะเลโอค็อตสค์ที่ซึ่งอยู่ห่างจากนิคมแห่งนี้เป็นระยะทาง 8 กิโลเมตร จะแข็งตัวในช่วงฤดูหนาว ทำให้มีอุณหภูมิลดลงไม่มากเท่ากับบริเวณชายฝั่งแปซิฟิกของคาบสมุทรคัมชัตคา และเนื่องด้วยอยู่บริเวณความกดอากาศต่ำของหมู่เกาะอะลูเชียน นิคมแห่งนี้มีแนวโน้มที่จะมีฝนตกมากขึ้นด้วยตามกัน

**เชิงอรรถและอ้างอิง**

**เชิงอรรถ**

**แหล่งที่มา**
law
*palana
หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:บทความที่มีแหล่งที่มาภาษารัสเซีย (ru)
หมวดหมู่:Coordinates on Wikidata
หมวดหมู่:กล่องข้อมูล ขอบเขตในแผนที่ ไม่มีรหัสความสัมพันธ์ OSM บนวิกิสนเทศ
หมวดหมู่:เมืองในประเทศรัสเซีย
เอียลีโซโว

เอียลีโซโว (Е́лизово) เป็นเมืองที่อยู่ในดินแดนคัมชัตคา ประเทศรัสเซีย ตั้งอยู่บนแม่น้ำอาวาชา km ทางตะวันตกเฉียงเหนือของปิตราปัฟลัฟสค์-คัมชัตสกี มีประชากรอยู่ที่ p1989=46,929 คน  

**ประวัติ**
นิคมแห่งนี้ก่อตั้งขึ้นในปี 1848 ในฐานะหมู่บ้านของป้อมปราการสตารืย (Ста́рый Остро́г) ถัดมาในปี 1879 นิคมแห่งนี้ได้เปลี่ยนชื่อเป็นซาวอยโค (Заво́йко) ตามชื่อของพลเรือเอกชาวรัสเซีย วาซิลี ซาวอยโค ที่ซึ่งเป็นผู้นำทัพในการป้องกันปิตราปัฟลัฟสค์เมื่อปี 1854 ต่อมาหมู่บ้านแห่งนี้ได้รับการเปลี่ยนชื่อเป็นเอียลีโซโวในปี 1924 ถัดมาเมื่อปี 1964 นิคมแห่งนี้ได้รับสถานะเป็นนิคมประเภทเมืองและได้รับสถานะเป็นเมืองเมื่อปี 1975 ในที่สุด 

**การคมนาคมและโครงสร้างพื้นฐาน**
เมืองแห่งนี้มีชื่อเสียงโด่งดังที่สุดในการเป็นเมืองที่เป็นที่ตั้งของท่าอากาศยานปิตราปัฟลัฟสค์-คัมชัตสกี ที่ซึ่งเป็นท่าอากาศยานที่ใหญ่ที่สุดบนคาบสมุทรคัมชัตคา สถานีโทรมาตรอวกาศหลักของสหภาพโซเวียต NIP-6 ยังตั้งอยู่ในบริเวณใกล้เคียงด้วย
ในเอียลีโซโวยังเป็นที่ตั้งของสถานีออกอากาศคลื่นยาวประเภท ARRT ที่สูง ft อีกด้วย

**อ้างอิง**
หมวดหมู่:บทความที่มีแหล่งที่มาภาษารัสเซีย (ru)
หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:Coordinates on Wikidata
หมวดหมู่:กล่องข้อมูล ขอบเขตในแผนที่ ไม่มีรหัสความสัมพันธ์ OSM บนวิกิสนเทศ
หมวดหมู่:เมืองในประเทศรัสเซีย
วีลูย์ชินสค์

วีลูย์ชินสค์ (Вилючинск) เป็นเมืองปิดในดินแดนคัมชัตคา ประเทศรัสเซีย ตั้งอยู่บนคาบสมุทรคัมชัตคาโดยอยู่ห่างจากเมืองปิตราปัฟลัฟสค์-คัมชัตสกีไปประมาณ km ผ่านอ่าวอาวาชา เมืองแห่งนี้มีประชากรอยู่ที่ ;   

**ประวัติ**
วีลูย์ชินสค์เดิมทีถูกก่อตั้งขึ้นในชื่อโซเวียตสกี (Сове́тский) เมื่อวันที่ 16 ตุลาคม 1968 โดยเป็นการรวมนิคมสามแห่งก่อนหน้านี้ที่ซึ่งทำหน้าที่เสมือนอู่เติมเสบียงให้กับกองทัพเรือโซเวียตและทำหน้าที่เป็นฐานในการสร้างเรือดำน้ำหลายลำ ในปี 1970 เช่นเดียวกับเมืองปิดอื่น ๆ ในสหภาพโซเวียต เมืองนี้ได้รับชื่อรหัสตามเมืองใหญ่ที่อยู่ใกล้นิคมของตนที่สุด โดยเป็นที่รู้จักอย่างเป็นทางการในชื่อปิตราปัฟลัฟสค์-คัมชัตสกี-50 จนถึงปี 1994 ในปีนั้นเมืองแห่งนี้ได้รับการเปลี่ยนชื่อตามชื่อภูเขาไฟที่อยู่ใกล้เคียงที่มีชื่อว่าวีลูย์ชิก

**เศรษฐกิจ**
นอกเหนือจากการก่อสร้างเรือดำน้ำพลังงานนิวเคลียร์แล้ว เศรษฐกิจของเมืองนี้ยังพึ่งพาการประมงและการแปรรูปปลาเป็นหลัก ในชานเมือง Rybachy ซึ่งเป็นหนึ่งในสามชุมชนดั้งเดิมที่สร้างเมืองนี้ขึ้นมา มีกองเรือดำน้ำของทัพเรือแปซิฟิกคอยประจำการอยู่ตั้งแต่เดือนสิงหาคม 1938 อุตสาหกรรมซ่อมเรือในเมืองแห่งนี้เริ่มพัฒนาขึ้นมาในช่วงปลายปี 1959
แม้ว่าจะมีแผนปิดฐานทัพเรือที่ตั้งอยู่ในเมืองแห่งนี้ในปี 2003 เนื่องจากขาดแคลนเงินทุน แต่ฐานทัพแห่งนี้ก็ยังคงเปิดดำเนินการต่อไป ฐานดังกล่าวได้รับการปรับปรุงให้ทันสมัยในช่วงปลายคริสต์ทศวรรษที่ 2000 โดยมีอาคารที่พักอาศัยที่สร้างขึ้นใหม่ โรงพยาบาล โรงเรียน และศูนย์กีฬาพร้อมสวนน้ำ ซึ่งเปิดดำเนินการในปี 2007 โดยท่านประธานาธิบดี วลาดิมีร์ ปูตินด้วยตัวเขาเอง

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของเมืองวิลิยูชินสค์-  เว็บไซต์ไม่เป็นทางการของ Vilyuchinsk-  ฐานทัพเรือ Ribachiy - กองที่ 16  กองเรือดำน้ำ ในโครงการของผู้แต่ง "  รัสเซียเริ่มต้นที่นี่.."
หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:บทความที่มีแหล่งที่มาภาษารัสเซีย (ru)
หมวดหมู่:Coordinates on Wikidata
หมวดหมู่:กล่องข้อมูล ขอบเขตในแผนที่ ไม่มีรหัสความสัมพันธ์ OSM บนวิกิสนเทศ
หมวดหมู่:เมืองในประเทศรัสเซีย
บลูชิป

บลูชิป (Blue chip) คือ หุ้นทุนของ บริษัทมหาชน ที่มีชื่อเสียงในระดับประเทศในด้านคุณภาพ ความน่าเชื่อถือ และความสามารถในการดำเนินธุรกิจให้มีกำไรได้ทั้งในช่วงเวลาที่เศรษฐกิจดีและไม่ดี

**ที่มา**
สอดคล้องกับธรรมชาติของการเลือกหุ้นที่บางครั้งก็มีความเสี่ยงสูง คำว่า “บลูชิป” (blue chip) มีที่มาจาก เกมไพ่โป๊กเกอร์ ซึ่งในเกมนี้ โทเคนหรือชิปที่ใช้แทนเงินมักมีหลายสี โดยทั่วไปจะมี ชิปสีขาว แดง และน้ำเงิน โดยธรรมเนียมในอเมริกาถือว่า ชิปสีน้ำเงินมีมูลค่าสูงที่สุด
ในสหรัฐอเมริกา ชิปสีน้ำเงินมักถูกใช้แทนมูลค่าสูง จึงทำให้คำว่า “blue chip” ในรูปแบบ คำนาม และ คุณศัพท์ เริ่มมีการใช้งานมาตั้งแต่ปี 1873 และ 1894 ตามลำดับ ซึ่งความหมายนี้ถูกขยายมาใช้ในแง่ของ “หุ้นบลูชิป” ในช่วงทศวรรษ 1920
ตามเรื่องเล่าภายในของบริษัท Dow Jones การขยายความหมายนี้มาจาก Oliver Gingold ซึ่งเป็นพนักงานยุคแรกของบริษัท (ที่จะกลายเป็น Dow Jones) โดยในช่วงทศวรรษ 1920 ขณะที่เขากำลังยืนอยู่ข้างเครื่องพิมพ์ราคาหุ้น (ticker tape) ที่บริษัทนายหน้าซื้อขายหลักทรัพย์ซึ่งต่อมาจะกลายเป็น Merrill Lynch เขาได้สังเกตเห็นการซื้อขายหุ้นที่ราคาสูงถึง 200 หรือ 250 ดอลลาร์ต่อหุ้น จึงพูดกับ Lucien Hooper แห่งบริษัท W.E. Hutton & Co. ว่า เขาจะกลับไปเขียนบทความเกี่ยวกับ “หุ้นบลูชิป” และคำนี้ก็ถูกใช้อย่างต่อเนื่องตั้งแต่นั้นมา โดยเริ่มแรกใช้หมายถึงหุ้นที่มีราคาสูง และต่อมาใช้โดยทั่วไปหมายถึงหุ้นที่มีคุณภาพสูง

**สหรัฐอเมริกา**
ดัชนีที่ได้รับความนิยมมากที่สุดในการติดตามหุ้นบลูชิปของสหรัฐอเมริกาคือ ดัชนีดาวโจนส์อุตสาหกรรม (Dow Jones Industrial Average) ซึ่งเป็นค่าเฉลี่ยถ่วงน้ำหนักตามราคา (price-weighted average) ของหุ้นบลูชิป 30 บริษัทที่โดยทั่วไปเป็นผู้นำในอุตสาหกรรมของตน
แม้ว่าบริษัททั้งหมดในดัชนีดาวโจนส์จะเป็นหุ้นบลูชิป แต่ดัชนีนี้ไม่ได้รวมหุ้นบลูชิปทุกบริษัทที่มีอยู่ อย่างไรก็ตาม ดาวโจนส์ยังคงเป็นดัชนีที่ถูกติดตามอย่างกว้างขวางในฐานะตัวชี้วัดของตลาดหุ้นมาตั้งแต่วันที่ 1 ตุลาคม ค.ศ. 1928

**อ้างอิง**
หมวดหมู่:ตลาดหุ้น
การบริการทางการเงิน

การบริการทางการเงิน (financial services) คือ การบริการที่เกี่ยวข้องกับการเงิน ที่ให้บริการโดย สถาบันการเงิน การบริการทางการเงินครอบคลุมกิจกรรมในภาคบริการที่หลากหลาย โดยเฉพาะอย่างยิ่งที่เกี่ยวกับการจัดการทางการเงินและการเงินผู้บริโภค
อุตสาหกรรมการเงิน (finance industry) ในความหมายทั่วไปเกี่ยวข้องกับธนาคารพาณิชย์ ที่จัดหาสภาพคล่องทางการตลาด เครื่องมือความเสี่ยง และ นายหน้าซื้อขายหลักทรัพย์ให้กับบริษัทมหาชนขนาดใหญ่และบริษัทข้ามชาติ ในระดับเศรษฐกิจมหภาคที่ส่งผลกระทบต่อการเมืองในประเทศและความสัมพันธ์ระหว่างประเทศ 
รูปแบบของสถาบันการเงินได้แก่ สหกรณ์เครดิตยูเนี่ยน ธนาคาร สถาบันการเงินเพื่อที่อยู่อาศัย บริษัททรัสต์ สมาคมอาคาร บริษัทนายหน้า ผู้ประมวลผลการชำระเงิน และวิสาหกิจที่ได้รับการสนับสนุนจากรัฐบาล
บริการทางการเงินได้แก่ การบัญชี การธนาคารเพื่อการลงทุน การจัดการการลงทุน และการจัดการทรัพย์สินส่วนบุคคล
ผลิตภัณฑ์ทางการเงินได้แก่ ประกันภัย บัตรเครดิต สินเชื่อที่อยู่อาศัย และกองทุนบำเหน็จบำนาญ

**อ้างอิง**
หมวดหมู่:ตลาดการเงิน
หมวดหมู่:การบริการทางการเงิน
3เฮิรตซ์

บริษัท 3เฮิรตซ์ จํากัด (3Hz Inc. 3=Kabushiki-gaisha San Herutsu) เป็นสตูดิโอแอนิเมชันสัญชาติญี่ปุ่นที่ก่อตั้งโดยอดีตทีมงานจากสตูดิโอคิเนมาซิตรัส โดยยูอิจิโร่ มัตสึกะ เป็นผู้ก่อตั้งเมื่อเดือนมีนาคม พ.ศ. 2556 และในเครดิตของอนิเมะบริษัทนี้มักถูกเรียกว่า สตูดิโอ 3เฮิรตซ์
เมื่อวันที่ 17 มิถุนายน พ.ศ. 2567 บริษัท 3เฮิรตซ์ ได้ประกาศว่าได้โอนธุรกิจด้านการวางแผนและการผลิตแอนิเมชันให้กับ เอ-1 พิกเจอร์ส โดยบริษัทระบุว่าธุรกิจของตนจะดำเนินต่อไปภายใต้ เอ-1 พิกเจอร์ส ทั้ง สตูดิโอ 3เฮิรตซ์ และบัญชีทางการในเอกซ์ ของอนิเมะ ซอร์ดอาร์ตออนไลน์: กันเกลออนไลน์ II ได้ยืนยันว่า ทีมงานเดิมที่ทำงานในอนิเมะเรื่องนี้จะยังคงทำงานต่อไปภายใต้ เอ-1 พิกเจอร์ส

**ผลงาน**

**ซีรีส์โทรทัศน์**

**แอนิเมชันวิดีโอต้นฉบับ**

**ภาพยนตร์**

**วิดีโอเกม**

**บุคลากรที่โดดเด่น**
รายชื่อบุคลากรที่มีชื่อเสียงที่สังกัดหรืออยู่ในสตูดิโอในปัจจุบัน

**ตัวแทนพนักงาน**
 ยูอิจิโร่ มัตสึยะ (ผู้ก่อตั้งและประธาน)

**ผู้ผลิตแอนิเมชัน**
 ฮิเดอากิ คูโบะ (2557~2562)

**ผู้กํากับ**
 ยาสึฮิโระ อิริเอะ

**อ้างอิง**

**ลิ้งค์ภายนอก**
 www.3hz.co.jp ja- company
หมวดหมู่:3เฮิรตซ์
หมวดหมู่:บริษัทญี่ปุ่นที่ก่อตั้งในปี พ.ศ. 2556
หมวดหมู่:บริษัทด้านสื่อที่ก่อตั้งในปี พ.ศ. 2556
หมวดหมู่:บริษัทการบันเทิงที่ก่อตั้งในปี พ.ศ. 2556
หมวดหมู่:บริษัทด้านสื่อที่ปิดกิจการในปี พ.ศ. 2567
หมวดหมู่:บริษัทการบันเทิงที่ปิดกิจการในปี พ.ศ. 2567
หมวดหมู่:สตูดิโอแอนิเมชันในโตเกียว
หมวดหมู่:เขตซูงินามิ
หมวดหมู่:สตูดิโอแอนิเมชันญี่ปุ่น
หมวดหมู่:บทความที่มีข้อความภาษาญี่ปุ่น
หมวดหมู่:เว็บไซต์ทางการในวิกิสนเทศและวิกิพีเดียแตกต่างกัน
อิการิมาเมะ

อิการิมาเมะ
อิการิมาเมะ (ikari mame) หรือ ฟรายบีนส์ (フライビーンズ) เป็นขนมที่ทำจากถั่วปากอ้าตากแห้ง ทอดในน้ำมัน

**อ้างอิง**
หมวดหมู่:อาหารว่าง
หมวดหมู่:ขนมญี่ปุ่น
สงครามไดเวียด-ล้านช้าง (พ.ศ. 2022–2027)

สงครามไดเวียด-ล้านช้าง (พ.ศ. 2022–2027) หรือ สงครามช้างเผือก เป็นความขัดแย้งทางทหารที่เกิดขึ้นจากการที่จักรวรรดิไดเวียดของเวียดนามเข้ารุกรานอาณาจักรล้านช้างของลาว การรุกรานของไดเวียดครั้งนี้เป็นส่วนหนึ่งของการขยายอำนาจของจักรพรรดิเล ทั้ญ ตง ซึ่งก่อนหน้านั้นได้เข้าพิชิตอาณาจักรจามปาในปี พ.ศ. 2014 ความขัดแย้งนี้ลุกลามกลายเป็นสงครามขนาดใหญ่ที่เกี่ยวข้องกับชาวไตจากสิบสองจุไทย ตลอดจนชนชาติไตบริเวณลุ่มแม่น้ำโขงจากอาณาจักรล้านนา อาณาจักรหอคำเชียงรุ่ง ไปจนถึงเมืองต่าง ๆ ตามลุ่มแม่น้ำอิรวดีตอนบน สงครามนี้กินระยะเวลาราว 5 ปี และขยายตัวจนเป็นภัยคุกคามต่อพรมแดนตอนใต้ของมณฑลยูนนานเป็นเหตุให้ความกังวลต่อราชวงศ์หมิงของจีน โดยอาวุธปืนในยุคแรก ๆ มีบทบาทสำคัญในการทำสงครามครั้งนี้ ซึ่งช่วยให้ไดเวียดสามารถรุกรานได้อย่างมีประสิทธิภาพ ในช่วงต้นของสงคราม ไดเวียดประสบความสำเร็จในการยึดเมืองหลวงของล้านช้างที่หลวงพระบาง และทำลายเชียงขวางของเมืองพวนได้ แต่ท้ายที่สุดสงครามจบลงด้วยชัยชนะเชิงยุทธศาสตร์ของล้านช้างโดยได้รับความช่วยเหลือจากล้านนาและราชวงศ์หมิง ซึ่งสามารถบีบให้เวียดนามต้องถอนทัพออกไปได้ 
ท้ายที่สุด สงครามได้นำไปสู่ความสัมพันธ์ทางการเมืองและเศรษฐกิจที่ใกล้ชิดยิ่งขึ้นระหว่างล้านนา ล้านช้าง และจีนสมัยราชวงศ์หมิง โดยเฉพาะอย่างยิ่ง การขยายตัวทางการเมืองและเศรษฐกิจของล้านนาซึ่งจะเข้าสู่ยุคทองหลังจากช่วงนี้

**อ้างอิง ==
100สตูดิโอ

100สตูดิโอ (100studio 3=Wan daburu ō sutajio) เป็นสตูดิโอแอนิเมชันสัญชาติญี่ปุ่นที่ตั้งอยู่ในเขตซูงินามิ ก่อตั้งขึ้นในปี พ.ศ. 2564 เป็นบริษัทในเครือของไฮค์

**ประวัติของบริษัท**
ในเดือนพฤษภาคม พ.ศ. 2564 ไฮค์ได้ก่อตั้งองค์กรใหม่ภายใต้แผนกทรัพย์สินทางปัญญา โดยมุ่งเน้นไปที่การผลิตแอนิเมชันดิจิทัล นำโดย โคทาโร่ โฮริกุจิ ซึ่งเคยทำงานในบริษัทผลิตวิดีโอและที่ กราฟินิก้า รวมถึงเคยดำรงตำแหน่งหัวหน้าแผนกแอนิเมชันของไฮค์
เพื่อเป็นส่วนหนึ่งของการขยายตัว ไฮค์ได้ก่อตั้งสตูดิโอนิชิโอกิคุโบะในเดือนเมษายน พ.ศ. 2565 และก่อตั้งสตูดิโอในไต้หวันในเดือนกรกฎาคมของปีเดียวกัน.

**ผลงาน**

**ซีรีส์โทรทัศน์**

**ภาพยนตร์**

**อ้างอิง**

**ลิ้งค์ภายนอก**
  ja- 23734
หมวดหมู่:100สตูดิโอ
หมวดหมู่:เขตซูงินามิ
หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
หมวดหมู่:CS1 แหล่งที่มาภาษาญี่ปุ่น (ja)
หมวดหมู่:บทความที่มีข้อความภาษาญี่ปุ่น
เคอร์ซึชตอฟ ซอญตา

เคอร์ซึชตอฟ ยัน ซอญตา (Krzysztof Jan Sońta; 6 พฤษภาคม ค.ศ. 1968 – 6 มกราคม ค.ศ. 2025) เป็นนักการเมืองชาวโปแลนด์ สมาชิกพรรค Law and Justice เขาดำรงตำแหน่งในแซย์มใน ค.ศ. 2007 ถึง 2011 และอีกครั้งใน ค.ศ. 2014 ถึง 2015
ซอญตาเสียชีวิตในวันที่ 6 มกราคม ค.ศ. 2025 ด้วยอายุ 56 ปี

**อ้างอิง==
ปัวผีเหลียว

ช่วงตึกประวัติศาสตร์ปัวผีเหลียว หรือเรียกโดยย่อว่า ปัวผีเหลียว (poj=Pak-phê-liâu) เป็นพื้นที่ประวัติศาสตร์ในเขตวั่นหวา ไทเป ประเทศไต้หวัน ประกอบด้วยอาคารอิฐความสูงหนึ่งถึงสองชั้น อาคารหลายหลังในช่วงตึกนี้มีอายุมากกว่า 200 ปี ถือเป็นเขตการค้าที่เก่าแก่ที่สุดแห่งหนึ่งในไต้หวันตอนเหนือ ปัจจุบัน ช่วงถนนปัวผีเหลียวเป็นที่ตั้งของพิพิธภัณฑ์ ร้านค้า ร้านอาหาร และหอศิลป์

**ประวัติศาสตร์**
ปัวผีเหลียวมีที่มาย้อนไปได้ถึงสมัยราชวงศ์ชิง และผ่านการพัฒนาเรื่อยมาตลอดยุคสมัยของไต้หวันใต้ปกครองญี่ปุ่นจนถึงสมัยสาธารณรัฐ สถาปัตยกรรมจึงมีความหลากหลายและผสมผสาน
พื้นที่ปัวผีเหลียวได้รับผลกระทบจากการปรับสภาพและการพัฒนานครในสมัยปกครองญี่ปุ่นทำให้ลดทอนกิจกรรมการค้าในพื้นที่ลง อย่างไรก็ตาม ลักษณะทางสถาปัตยกรรมที่เป็นเอกลักษณะ์ของช่วงตึกยังคงอยู่ โดยเฉพาะตึกแถวที่สร้างมาจากอิฐมอญและอาคารสถาปัตยกรรมแบบยุโรป
ในปี 1999 เทศบาลนครไทเปเริ่มต้นนโยบายพัฒนาฟื้นฟูย่านปัวผีเหลียวซึ่งในเวลานั้นถูกทิ้งร้างใหม่ โครงการนี้แล้วเสร็จในปี 2009 และแปรสภาพย่านเป็นศูย์กลางทางวัฒนธรรมซึ่งได้รับความสนใจจากสาธารณชน โดยเฉพาะอย่างยิ่งหลังภาพยนตร์เรื่อง "Monga" ออกฉาย ยิ่งทำให้เกิดความสนใจในย่านนี้มากยิ่งขึ้น
ในปี 2010 เทศบาลนครไทเปขึ้นทะเบียนตึกแถวในปัวผีเหลียวเป็นโบราณสถาน และยังมีการแบ่งช่วงตึกเป็นส่วนตะวันตกและตะวันออกเพื่อวางแผนการพัฒนาในคนละแผนกัน

**อ้างอิง==
วัดหลงชาน

วัดหลงชาน (links=no; POJ: Liông-san-sī) อาจหมายถึง:- วัดหลงชาน ในจิ้นเจียง มณฑลฝูเจี้ยน ประเทศจีน- วัดหลงชาน ในลู่กัง เทศมณฑลจางฮว่า ประเทศไต้หวัน- วัดหลงชาน ในเขตวั่นหวา กรุงไทเป ประเทศไต้หวัน- วัดหลงชาน ในเฟิ่งชาน นครเกาสยง ประเทศไต้หวัน
กุบบะตุลค็อซนะฮ์

220px
220px
กุบบะตุลค็อซนะฮ์ (lit=โดมคลัง) มีอีกชื่อว่า บัยตุลมาล เป็นโครงสร้างเก่าในลานมัสยิดอุมัยยะฮ์ที่ดามัสกัส ประเทศซีเรีย โครงสร้างแปดเหลี่ยมประดับด้วยโมเสก ตั้งตระหง่านด้วยเสาโรมันแปดเสา โดมนี้สร้างขึ้นภายใต้คำสั่งจากอัลฟัฎล์ อิบน์ ศอเลียะห์ ผู้ว่าราชการดามัสกัสแห่งอับบาซียะฮ์ ใน ค.ศ. 789

ผนังภายนอกของโครงสร้างเดิมนั้นตกแต่งด้วยโมเสกสีสันสดใสซึ่งเลียนแบบโมเสกสมัยอุมัยยะฮ์ตามส่วนอื่นของมัสยิด แม้ว่าจะมีคุณภาพต่ำกว่าโมเสกแบบหลังเล็กน้อยก็ตาม โมเสกเหล่านั้นได้รับการฟื้นฟูในคริสต์ศตวรรษที่ 13 หรือ 14 และจากนั้นในช่วงปลายคริสต์ศตวรรษที่ 20 โมเสกเกือบทั้งหมดถูกสร้างใหม่โดยอิงจากชิ้นส่วนที่มีอยู่เดิม เสาโรมันที่นำมาใช้เป็นเสาหลักของโครงสร้างถูกตัดให้สั้นลงเพื่อให้ได้ความสูงที่ต้องการ แต่ยังคงรักษาหัวเสาแบบโรมันดั้งเดิมไว้

โดมนี้เคยใช้บรรจุทรัพย์สินจำนวนมากของมัสยิด ในอดีต เอกสารตัวเขียนภาษากรีก ละติน ซีรีแอก คอปติก ฮีบรู แอราเมอิก และจอร์เจียบางส่วนถูกเก็บรักษาไว้ในนี้ (เช่น Uncial 0126, 0144, 0145) โดยทั่วไปแล้วเอกสารตัวเขียนเหล่านี้จะถูกเก็บไว้ให้พ้นสายตา แต่ได้รับอนุญาตให้นักวิชาการชาวเยอรมันจัดการชั่วคราวเมื่อวิลเฮ็ล์มที่ 2 จักรพรรดิเยอรมนี เสด็จเยือนดามัสกัสใน ค.ศ. 1898


**อ้างอิง**


**บรรณานุกรม**
 Arianna D'Ottone,  Manuscript as Mirror of a Multi-lingual and Multi-cultural Society. The case of the Damascus find, in: Convivencia in Byzantium? Cultural Exchanges in a Multi-Ethnic and Multi-Lingual Society, edited by B. Crostini-S. La Porta, Trier, Wissenschaftlicher Verlag Trier, 2013, pp. 63–88.


**แหล่งข้อมูลอื่น**
 M. M. Sharif,  The First Three Centuries of Muslim Architecture, Wiesbaden 1966.